ধর-পাকড় এড়াতে অভিজ্ঞ এটর্নির পরামর্শক্রমে চলাফেরা করার পাশাপাশি পুলিশ গ্রেফতার করতে পারে কিংবা চলতি পথে থামাতে পারে এমন কোন কাজ অথবা আচরণ করা থেকেও বিরত থাকতে হবে। গাড়ি চালানোর সময় ট্রাফিক আইন লংঘন করা যাবে না কিংবা সভা-সমাবেশে কোন হাঙ্গামায় লিপ্ত হওয়াও চলবে না। স্বামী/স্ত্রীর মধ্যে ঝড়গাঝাটিও পরিহার করতে হবে। অভিবাসনের এজেন্টরা দরজায় নক করলেও তা খোলা যাবে না। ভেতর থেকেই কথা বলতে হবে এবং নিযুক্ত এটর্নির পরামর্শ ব্যতিত দরজা খোলা হবে না বলে এজেন্টদের জানাতে হবে।